ಡಾರ್ಕ್ ಮಷಿನ್: ದಿ ಗೇಮ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

ಡಾರ್ಕ್ ಮಷಿನ್ ಎಂಬುದು ಪ್ರಾಜೆಕ್ಟ್ ಕಾರ್ಬಂಕಲ್ ನಿರ್ಮಿಸಿದ ಜಪಾನಿನ ಮಿಶ್ರ ಮಾಧ್ಯಮ ಯೋಜನೆಯಾಗಿದೆ. ಇದರಲ್ಲಿ ಬ್ಲಾಕ್ಚೈನ್ ಮತ್ತು ವೆಬ್3 ಅಂಶಗಳನ್ನು ಬಳಸುವ ಒಂದು ವೀಡಿಯೊ ಆಟವಿದೆ. ಪ್ರೊಡಕ್ಷನ್ +h ನಿರ್ಮಿಸುತ್ತಿರುವ ಡಾರ್ಕ್ ಮಷಿನ್: ದಿ ಆನಿಮೇಶನ್ ಎಂಬ ಅನಿಮೆ ದೂರದರ್ಶನ ಸರಣಿ 2026ರಲ್ಲಿ ಪ್ರಸಾರಕ್ಕೆ ಬರಲು ಯೋಜಿಸಲಾಗಿದೆ.

ಕಥಾಸಾರಾಂಶ
ಡಾರ್ಕ್ ಮಷಿನ್ ಭವಿಷ್ಯದ ಜಗತ್ತಿನಲ್ಲಿ ನಡೆಯುತ್ತದೆ, ಅಲ್ಲಿ ಶಕ್ತಿಸಂಪನ್ಮೂಲಗಳ ಮೇಲೆ ಜಾಗತಿಕ ಸಂಘರ್ಷ ನಡೆಯುತ್ತಿದೆ. ಪಾಮರ್ ಕ್ರಿಸ್ಟಲ್‌ಗಳ ಆವಿಷ್ಕಾರವು ಅಪಾರ ಶಕ್ತಿಯನ್ನು ಒದಗಿಸಿದರೂ, ವಿವಿಧ ಸ್ಪರ್ಧಾತ್ಮಕ ಗುಂಪುಗಳ ಗಮನವನ್ನೂ ಸೆಳೆದಿದೆ. ಈ ಸಂಘರ್ಷದ ಭಾಗವಾಗಿ, ಪಾಮರ್ ಕ್ರಿಸ್ಟಲ್‌ಗಳನ್ನು ಸಂಗ್ರಹಿಸಲು ಮೊದಲಿಗೆ ವಿನ್ಯಾಸಗೊಳಿಸಲಾದ ಅತ್ಯಾಧುನಿಕ ಮೆಕ್ ಗಳನ್ನು ನಂತರ ಭೂಗತ ಯುದ್ಧಗಳಿಗೆ ಬಳಸುವಂತೆ ಪರಿವರ್ತಿಸಲಾಗಿದೆ.

ಡಾರ್ಕ್ ಮಷಿನ್: ದಿ ಆನಿಮೇಶನ್ ಜಪಾನಿನ ವಿಶೇಷ ಆರ್ಥಿಕ ವಲಯವಾದ ಗೋಲ್ಡನ್ ವ್ಯಾಲಿಯಲ್ಲಿ ನಡೆಯುತ್ತದೆ. ಇಲ್ಲಿ ಜನಪ್ರಿಯ ಇ- ಆಟಗಳ ಆಟವಾದ ಡಾರ್ಕ್ ಮಷಿನ್ ಅನ್ನು ಸ್ಥಳೀಯ ಆರ್ಥಿಕತೆಯನ್ನು ಉತ್ತೇಜಿಸಲು ಬಳಸಲಾಗುತ್ತದೆ. ತನ್ನ ತಾತನ ಮರಣದ ನಂತರ ಕೈರಿ ಎಂಬ ಯುವಕ ಗೋಲ್ಡನ್ ವ್ಯಾಲಿಗೆ ಬರುತ್ತಾನೆ. ರೂಡೋರಾ ಎಂಬ ಯುವತಿಯೊಂದಿಗೆ ಅವನಿಗೆ ಸಂಭವಿಸುವ ಭೇಟಿಯ ನಂತರ, ಶಕ್ತಿಶಾಲಿ ಡಾರ್ಕ್ ಮಷಿನ್ ಆಟಗಾರನಾದ ಅಜಿಮಾ ಜೊತೆಗಿನ ಸಂಘರ್ಷದಲ್ಲಿ ಕೈರಿ ಸಿಲುಕುತ್ತಾನೆ. ಇದರೊಂದಿಗೆ ಅವನು ಡಾರ್ಕ್ ಮಷಿನ್ ಲೋಕಕ್ಕೆ ಎಳೆಯಲ್ಪಡುತ್ತಾನೆ.

ಪಾತ್ರಗಳು

ಕಂಠದಾನ ಕೆನ್ಶೊ ಒನೊ

ಕಂಠದಾನ ಮಿಯುಕಿ ಸಾವಾಶಿರೋ

ಕಂಠದಾನ ಕೋಕಿ  ಉಚಿಯಾಮಾ

ಕಂಠದಾನ ರಿಹೋ ಸುಗಿಯಾಮಾ

ಕಂಠದಾನ ಸಾಯಾ ಆಯಿಜಾವಾ

ಕಂಠದಾನ ಯುಯಿಚಿ ನಕಮುರಾ

ಇತರೆ ಮಾಧ್ಯಮ
ವೀಡಿಯೊ ಆಟ
ಡಾರ್ಕ್ ಮಷಿನ್ ಆಟವನ್ನು ಫೆಬ್ರವರಿ 9, 2024ರಂದು ಘೋಷಿಸಲಾಯಿತು. ಇದು ವೈಯಕ್ತಿಕ ಕಂಪ್ಯೂಟರ್ / PC, iOS ಮತ್ತು ಆಂಡ್ರಾಯ್ಡ್ (ಆಪರೇಟಿಂಗ್ ಸಿಸ್ಟಮ್)
ವೇದಿಕೆಗಳಿಗೆ ಬಿಡುಗಡೆಯಾಗಲು ಯೋಜಿಸಲಾಗಿದೆ. ಈ ಆಟವನ್ನು ಕೆಇಚಿ ಯಾನೋ ರಚಿಸಿದ್ದು,ಅನಿಮೆ ನಿರ್ದೇಶಕ ಗೊರೊ ತಾನಿಗುಚಿ ನಿರ್ಮಿಸಿದ್ದಾರೆ. ಕಲಾಕೃತಿಗಳನ್ನು ಹಿಡೆಟಾಕಾ ಟೆಂಜಿನ್ ಒದಗಿಸಿದ್ದಾರೆ. ಈ ಆಟದಲ್ಲಿ ಬ್ಲಾಕ್ಚೈನ್ ಮತ್ತು ವೆಬ್3 ಅಂಶಗಳನ್ನು ಒಳಗೊಂಡಿದೆ.

ಅನಿಮೆ
ಈ ಅನಿಮೆ ಪ್ರಚಾರ ವೀಡಿಯೊವನ್ನು ಜುಲೈ 2024ರಲ್ಲಿ ನಡೆದ ಸ್ಯಾನ್ ಡಿಯಾಗೋ ಕಾಮಿಕ್-ಕಾನ್ನಲ್ಲಿ ಮೊದಲ ಬಾರಿ ಪ್ರದರ್ಶಿಸಲಾಯಿತು. ನಂತರ ಅದೇ ವರ್ಷ ಅಕ್ಟೋಬರ್‌ನಲ್ಲಿ ನಡೆದ ಟೋಕಿಯೋ ಗೇಮ್ ಶೋನಲ್ಲಿ ಹೆಚ್ಚುವರಿ ದೃಶ್ಯಗಳನ್ನು ಬಿಡುಗಡೆ ಮಾಡಲಾಯಿತು. ಪ್ರೊಡಕ್ಷನ್ +h ನಿರ್ಮಾಣದ ಡಾರ್ಕ್ ಮಷಿನ್: ದಿ ಆನಿಮೇಶನ್ ಎಂಬ ಅನಿಮೆ ದೂರದರ್ಶನ ಸರಣಿಯನ್ನು ನವೆಂಬರ್ 23, 2025ರಂದು ಅಧಿಕೃತವಾಗಿ ಘೋಷಿಸಲಾಯಿತು. ಈ ಸರಣಿಗೆ ಕಾಜುಮಿ ತೆರಾಡಾ ನಿರ್ದೇಶನ ನೀಡಿದ್ದು, ತನಿಗುಚಿ ಸೃಜನಾತ್ಮಕ ನಿರ್ಮಾಪಕರಾಗಿದ್ದಾರೆ. ಮೆಕ್ ವಿನ್ಯಾಸವನ್ನು ಟೆಂಜಿನ್ ಮಾಡಿದ್ದು, ಪಾತ್ರ ವಿನ್ಯಾಸಗಳನ್ನು ಕೋ ಯೋಷಿನಾರಿ ಮತ್ತು ಅಕಿರಾ ಮಿತಾನಿ ರೂಪಿಸಿದ್ದಾರೆ. ತಕಾಆಕಿ ಸುಜುಕೀ, ತತ್ಸುಹಿಕೋ ಉರಾಟಾ, ಅತ್ಸುಒ ಇಶಿನೋ ಮತ್ತು ಸತೋಹಿತೋ ಸಾಟಾ ಅವರನ್ನು ತಂಡ ಕಾರ್ಬಂಕಲ್  ಎಂಬ ಹೆಸರಿನಲ್ಲಿ ಕಥಾಲೇಖಕರಾಗಿ ಕ್ರೆಡಿಟ್ ನೀಡಲಾಗಿದೆ. ಈ ಸರಣಿ 2026ರಲ್ಲಿ ಫ್ಯೂಜಿ ದೂರದರ್ಶನದಲ್ಲಿ ಪ್ರಸಾರವಾಗಲಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
[(https://darkmachinegame.com/) Game official website] 
[(https://playdarkmachine.com/) Game second official website] 
[(https://www.fujitv.co.jp/darkmachine_anime/) Anime official website]